Madcon

Madcon (opprinnelig Mad Conferencenrk.no Artistar) er en norsk rapgruppe. Gruppen ble dannet som en rap- og dansegruppe i 1992, og besto opprinnelig av fem medlemmer. På et tidlig tidspunkt ble den redusert til to: Tshawe Baqwa (født 1980) og Yosef Wolde-Mariam (født 1978). Duoen har gitt ut seks album og flere singler, hvorav flere singler og et album har solgt til platina, og de har vunnet seks Spellemannpriser. I 2008 vant de også en World Music Awards for beste norske artist/gruppe.

 Musikalsk virke 
Madcon ble oppdaget av musikkprodusent David Eriksen, og fikk i andre halvdel av 1990-tallet platekontrakt med Virgin/EMI gjennom forhandlinger gjennomført av Tor Erik Hermansen fra produsentduoen Stargate. Hverken David Eriksen eller Tor Erik Hermansen har produsert noen av Madcons låter. Duoens første singel, «God Forgive Me», ble gitt ut i 2000.

Madcon turnerte også som oppvarmingsband for den amerikanske hiphop-gruppa Gang Starr. Turneen var innom 37 ulike byer i Europa. I 2002/2003 spilte Madcon en vesentlig rolle i gjennombruddet til den norske hiphop-gruppen Paperboys. Madcon og Paperboys samarbeidet om hiten «Barcelona» og på flere sanger på Paperboys' debututgivelse No Cure for Life. I 2004 debuterte de med albumet It's All a MadCon og singlene «Doo Wop» og «Infidelty (Feat. Sofian)». For albumet fikk de Spellemannprisen 2004 i klassen hiphop/RnB. De var dessuten nominert til årets nykommer under samme utdeling.

I oktober 2007 ga de ut singelen «Beggin'», som er en ny versjon av en gammel Frankie Valli-klassiker, og det har ikke vært særlig kjent blant det norske publikum at det var snakk om en coverlåt, og ikke originalt Madcon-materiale. Singelen nådde førsteplass på salgslisten iTunes Top Songs i Norge den første uken, og toppet VG-lista Topp 20 i andre uke. Totalt har den solgt til seks ganger platina i Norge. I 2008 har den ligget på singellistene i Storbritannia, Tyrkia, Tyskland, Frankrike, Polen, Sveits, Russland, Hellas samt Belgia. 3. desember 2007 ga de ut albumet So Dark The Con Of Man som solgte til platina i løpet av 11 dager, og har nå solgt til dobbel platina, eller over 60 000 kopier. For albumet og «Beggin'» vant de Spellemannprisen 2007 i klassene hiphop og årets hit. «Beggin'» er produsert av produsentgruppen 3Elementz, som også har produsert flere andre låter på albumet So Dark The Con Of Man.

I desember 2008 ble Madcons tredje album, An InCONvenient Truth, og singlen «Liar» utgitt. Under Spellemannprisen 2008 vant de to priser, den nyopprettete årets eksport-pris og årets musikkvideo for videoen til «Liar», som er regissert av Kaveh Tehrani. De var dessuten nominert i klassen hiphop for albumet. Duoen var også en av de nominerte til det første Statoil-stipendet som ble delt ut i 2008.

29. mai 2010 framførte Madcon sangen «GLOW» i pausen under Eurovision Song Contest 2010 på Telenor Arena på Fornebu i Bærum. Mens de danset og sang ble det vist opptak av dans til «GLOW» fra byer i en rekke land i Europa. «Glow» er produsert av produsentgruppen Element og skrevet av Element og Madcon. Senere samme år ga de ut sitt fjerde studioalbum, Contraband, hvor «Glow» var en av låtene. For låten vant de Spellemannprisen 2010 i klassen årets hit. De var også nominert i klassen popgruppe for albumet og i den nyopprettede klassen årets innovatør. Duoen fikk Gammleng-prisen i klassen pop/rock i 2017 og var nominert til P3 Gull 2015 i klassen årets låt for «Don’t Worry».

 TV-opptredener 
Duoen var i en periode programledere i TV-showet The Voice of MadCon på musikkanalen The Voice TV. Programmet gikk hver ukedag, og fokuserte på humor og hiphop/r&b. De var også  verter for gameshowet Kan du teksten? på TV 2, som startet etter påske 2008.

Tshawe vant høsten 2007 det norske TV-programmet Skal vi danse på TV 2. Wolde-Mariam ble i 2012 en av dommerne i musikkprogrammet The Voice – Norges beste stemme på TV 2. Han var ikke med i sesong 2, men var tilbake som dommer i sesong 3, og har siden vært med i alle sesongene til og med 2021.

 Diskografi 
 Album 
 It's All a MadCon (2004)
 So Dark the Con of Man (2007)
 An InCONvenient Truth (2008)
 Conquest (2009) (samlealbum)
 Contraband (2010)
 Contakt (2012)
 Icon (2013)
 Contakt Vol. 2 (2018)

 Singler 
 «God Forgive Me» (2000)
 «Doo Wop» (2004)
 «Infidelty» (2005) – med Sofian
 «Beggin'» (2007)
 «Back On The Road» (2008) – med Paperboys
 «Dandelion» (2008)
 «Liar» (2008)
 «Glow» (2010)
 «Freaky Like Me» (2010)
 «Outrun the Sun» (2010)
 «In My Head» (2013)
 «One Life»  (2013) – med Kelly Rowland
 «Don't Worry» (2015) – med 
 «Keep My Cool» (2015)
 «Don't Stop Loving Me» (2016) – med 
 «Got A Little Drunk» (2017)
 «Ting & Tang» (2017) – med Arif
 «Drimmedua (med Kamelen)» (2018)
 «Gåsehud» (2018) – med Unge Ferrari
 «Contakt» (2018)
 «Calling You» (2019)
 «Shine On» (2019) – med 
 «No Lies» (2019) – 

 Priser og nominasjoner 
 Pris Kategori For Resultat Spellemannprisen 2002  Årets låt (Paperboys feat. Madcon)  «Barcelona»   Spellemannprisen 2004  Hiphop/RnB  It's All a MadCon   Årets nykommer   Alarmprisen 2005  Årets hiphopalbum   Spellemannprisen 2007  Hiphop  So Dark the Con of Man   Årets hit  «Beggin'»   NRJ Music Awards Norge 2008  Årets norske låt   Årets norske artist/gruppe     World Music Awards 2008  World's Best Selling Norwegian Artist     MTV Europe Music Awards 2008  Beste norske artist     Statoil-stipendet 2008       Spellemannprisen 2008  Hip-hop  An InCONvenient Truth   Årets musikkvideo  «Liar» (regi: Kaveh Tehrani)   Årets eksport-pris     NRJ Music Awards 2009  Årets internasjonale gruppe     Årets internasjonale låt  «Beggin'»   Spellemannprisen 2010  Popgruppe  CONtraband   Årets hit  «Glow»   Årets innovatør     Spellemannprisen 2012  Årets musikkvideo (med Kaveh  «Snu deg rundt» (regi: Frederic Esnault)   P3 Gull 2015  Årets låt  «Don’t Worry»   Spellemannprisen 2015  Årets låt   Eksportprisen     Spellemannprisen 2016  Årets låt (Marcus & Martinus feat Madcon)  «Girls»   Gammleng-prisen 2017  Pop/rock    

 Referanser 

 Eksterne lenker 



 Myspace 
 Biografi fra nrk.no

Kategori:Norske hiphopgrupper
Kategori:Vinnere av Spellemannprisen
kategori:band etablert i 1992